ഏറ്റുമാനൂരില് അപകടത്തില്പ്പെട്ട യുവാവിനെ വഴിയില് ഉപേക്ഷിച്ചു തുടര്ന്ന് ദാരുണാന്ത്യം കോട്ടയം: ഏറ്റുമാനൂരില് ഓട്ടോമറിഞ്ഞുണ്ടായ അപകടത്തില് ഗുരുതരമായി പരിക്കേറ്റ യുവാവിന് നാട്ടുകാരുടെ കാരുണ്യം ലഭിക്കാതെ ദാരുണാന്ത്യം. ബുധനാഴ്ച രാത്രിയിലാണ് അപകടം നടന്നത്. അതിരമ്ബുഴ സ്വദേശി ബിനുവാണ് മരിച്ചത്. ബിനുവും സുഹൃത്തായ നൗഫലുമാണ് ഓട്ടോറിക്ഷയിലുണ്ടായിരുന്നത്. നൗഫലാണ് ഓട്ടോ ഓടിച്ചിരുന്നത്. അപകടസമയത്ത് കണ്ടനിന്നവര് ഓട്ടോറിക്ഷ ഉയര്ത്തിവെച്ച് പരിക്കേറ്റവരെ സമീപത്തെ കടയുടെ മുന്നിലിരുത്തിയെങ്കിലും ആശുപത്രിയില് കൊണ്ടുപോകാന് തയ്യാറായില്ല. ബിനുവിനെ ഉപേക്ഷിച്ച് നൗഫല് കടന്നുകളഞ്ഞു. പരിക്കേറ്റ ബിനു റോഡരികില് കിടന്ന് പുളയുന്ന സിസിടിവി ദൃശ്യങ്ങളും പുറത്തുവന്നിട്ടുണ്ട്. പിന്നീട് എട്ടു മണിക്കൂറോളം കടയുടെ മുന്നില് കിടന്ന ബിനുവിനെ പുലര്ച്ചെ അഗ്നിശമനസേന എത്തിയാണ് ആശുപത്രിയിലേക്ക് മാറ്റിയത്. ബിനുവിന് അപസ്മാരത്തിന്റെ ബുദ്ധിമുട്ടുകളുണ്ടെന്ന് ബന്ധുക്കള് മൊഴി നല്കിയിട്ടുണ്ട്. ഇതാണോ മരണകാരണമെന്ന് വ്യക്തമല്ല.The post ഏറ്റുമാനൂരില് അപകടത്തില്പ്പെട്ട യുവാവിനെ വഴിയില് ഉപേക്ഷിച്ചു തുടര്ന്ന് ദാരുണാന്ത്യം first appeared on MalayalamExpressOnline.